Echipa braziliană Fluminense a câştigat joi pentru prima dată Recopa Sudamericana, echivalentul din America de Sud al Supercupei Europei, învingând cu 2-0 Liga de Quito din Ecuador în manşa secundă, pe Maracana, relatează AFP.
Fluminense, învinsă în prima manşă a Recopa Sudamericana (0-1), a reuşit să întoarcă situaţia de această dată datorită unei duble a columbianului Jhon Arias ('76, '90 - penalti).
Meciul a opus câştigătoarea Copa Libertadores, cvadrupla campioană braziliană, şi câştigătoarea Copa Sudamericana, Quito.
Victoria este o revanşă după ce Liga de Quito a privat-o pe Fluminense de titlurile din Copa Sudamericana (2009) şi Copa Libertadores (2008).